Recursos de l'Institut Català d'Energia per a escoles, ajuntaments i entitats.
Els materials expositius defineixen la biomassa forestal i agrícola com a font energètica.
També es pot veure l'evolució de les instal·lacions de biomassa a Catalunya en base a les dades proporcionades per l'Observatori de Calderes de Biomassa i finalment es poden trobar exemples concrets d'instal·lacions realitzades al territori.
Material necessari: 14 plafons que requereixen muntatge, suports de cartó i esciares per al muntatge.
Cal una superfície mínima de 16 m 2.
En una s'hi detallen els principals trets del vehicle elèctric com pot ser l'eficiència energètica, els punts de recàrrega, els beneficis mediambientals o l'autonomia.
A l'altra, hi ha el rànquing de cotxes més venuts el 2015 a l'estat espanyol.
En una s'hi detallen les principals actuacions que es poden realitzar als edificis o habitatges per fer una rehabilitació amb criteris d'eficiència energètica.
A l'altra, es poden veure els passos que s'han de seguir per a obtenir el certificat d'eficiència energètica als edificis.
El recurs és una exposició participativa, on es poden trobar il·lustrades diferents estances de la casa, la comunitat de veïns i el garatge, amb diferents ítems relacionats amb la despesa energètica que està a les mans del ciutadans controlar.
Mitjançant la dinamització es demana als paticipants que indiquin quins són els seus hàbits de consum energètic i què els hi agradaria que pasés en un futur per a ajudar-los a controlar la despesa energètica.
Material necessari: 12 plafons modulables, 1 mostrador i 1 plafó informatiu.
Taller presencial o virtual per a estalviar energia a casa, revisant la contractació d'electricitat, la potència que tenim contractada, l'ús dels electrodomèstics, la producció d'energia amb plaques solars fotovoltaiques i la mobilitat elèctrica i eficient.
S'adreça a persones que vulguin informar-se sobre l 'energia que consumeixen a casa per a reduir les despeses energètiques i consumir només l'energia necessària per a realitzar les activitats quotidianes sense perdre qualitat de vida.
Si és presencial: Sala interior, p resentaci ó de c ontinguts del taller, ordinador i projector.
Si es fa de manera virtual: Plataforma digital per impartir el taller i presentació.
Es recomana que es dugui una factura elèctrica per a què el taller sigui més pràctic.
Dinamització: És obligatòria, i anirà a càrrec de l'entitat sol·licitant.
El joc de gran format s'adreça a nens i nenes a partir dels 6 anys i té l'objectiu de donar a conéixer les diferents maneres amb les que es pot generar l'electricitat que arriba fins a la nostra llar, i les diferents maneres amb les que podem consumir l'energia que necessitem per a fer les nostres activitats tant a casa, com a l'escola, etc.
El joc consisteix en aconseguir compensar les fitxes ineficients amb les fitxes eficients que té cada participant.
Material: Bossa amb 54 fitxes de fusta.
El pes de la bossa és de 15 kg. Espai mínim necessari per a la realització del joc: 16 m 2.
El joc de gran format s'adreça a nens i nenes de 3 a 6 anys i té l'objectiu de fomentar l'adquisició de bons hàbits de consum energètic introduint els conceptes bàsics sobre energia: què és? per a què la necessitem?
El joc planteja una situació en la que una familia ha marxat de casa seva i hi ha una sèrie d'aparells que estan encesos.
Les nenes i els nens participants ajudaran a trobar quins aparells de la casa estan oberts i els apagaran.
Amb aquesta acció aconseguiran estalviar energia.
Material: El joc es transporta en una bossa que contè els materials que es detallen a continuació.
- Mural d'una casa per posar a terra de 5x5m.
- Mural d'una guardiola per posar dret de 2x1m.
L'Institut Català d'Energia posa a disposició d'Ajuntaments, escoles i entitats educatives aquesta activitat que ajuda a entendre que l'ús eficient de l'energia és la millor manera d'estalviar-la.
En què consisteix: mitjantçant un dau, el nen o nena va avançant per un recorregut tot responent preguntes sobre bones pràctiques de consum d'energia que fa guanyar o perdre guspires d'energia.
L'objectiu de l'activitat és arribar a la meta amb el màxim nombre de guspires.
Característiques de l'activitat: adreçada a nens i nenes de 5 a 12 anys.
Activitat d'interior i exterior.
La cessió del joc és gratuïta, però l'entitat que la sol·liciti s'ha de fer càrrec de les despeses de transport, muntatge i dinamització de l'activitat.
L'Institut Català d'Energia posa a disposició d'Ajuntaments, escoles i entitats educatives una unitat d'aquest joc de taula que té l'objectiu d'aconseguir ser el primer jugador o jugadora a compondre la seva casa amb els hàbits i les accions que permetin un estil de vida amb un consum energètic més eficient.
Per aconseguir-ho, es disposa d'un tauler que representa un habitatge, 48 cartes de consells, 4 fitxes de diferents colors i un dau.
En què consisteix: S'han de col·locar totes les cartes de cara amunt en els espais del tauler destinats als consells de l'estalvi i eficiència energètica (8 cartes a cada casella) i situar les fitxes de tots els participants a la casella del dormitori.
Comença el joc la persona més jove i se segueix el sentit de les agulles del rellotge.
Característiques de l'activitat: A partir de 6 anys.
La cessió del joc és gratuïta, però l'entitat que la sol·liciti s'ha de fer càrrec de les despeses de recollida del material a les oficines de l'ICAEN.
L'Institut Català d'Energia posa a disposició dels centres eudcatius que vulguin treballar temes relacionats amb l'energia, aquest paquet pedagògic realitzat al 2006 amb motiu de la Setmana de l'Energia que té l'objectiu ddotar als escolars de coneixements sobre la matèria i promocionar uns hàbits de consum energètic responsables.
En què consisteix: el material recull diferents activitats per als diferents nivells de 6 a 13 anys que treballen els temes: comptabilitat energètica, electrodomèstics eficients i manteniment d'aparells domèstics, enllumenat, transport i climatització.
Característiques de l'activitat: adreçat a nens i nenes de 6 a 13 anys.
El paquet pedagògic esta disponible per a tots els centres i professionals que el vulguin treballar.
La realització és a càrrec del professorat del centre que el vulgui realitzar.
Material didàctic que explica als joves el model energètic actual de Catalunya i la seva transició cap a un sistema basat en energies renovables, descentralitzat i on totes les persones hi puguin participar.